**EELNÕU 2025/327**

 **KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon | X |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon | JK |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

MÄÄRUS

### 27. märts 2025 nr

**Vaimse tervise teenuse osutamise kord**

Määrus kehtestatakse kohaliku omavalitsuse korralduse seaduse § 22 lõike 1 punkti 5, lõike 2, sotsiaalseadustiku üldosa seaduse § 14 lõike 2, § 15 punkti 2 ja sotsiaalhoolekande seaduse § 156 lõike 39 ja 310 alusel.

**§ 1. Reguleerimisala**

Käesolev kord sätestab sotsiaalhoolekandelise abina osutatava psühhosotsiaalse ja psühholoogilise teenuse (edaspidi vaimse tervise teenus) osutamise tingimused ja korra.

### § 2. Ülesannete delegeerimine

Sotsiaalhoolekande seaduses sätestatud kohaliku omavalitsuse üksuse vaimse tervise teenuse toetusfondi vahendite kasutamise otsustab Viljandi Linnavalitsus (edaspidi linnavalitsus).

**§ 3. Teenuse eesmärk, sihtgrupp ja teenuse kirjeldus**

1. Eesmärk on parandada vaimse tervise teenuse kättesaadavust kohalikul tasandil ning elanike vaimse tervise probleemide tekke ja süvenemise ennetamine ning psühholoogilise heaolu toetamine.
2. Teenust sihtgrupiks on Eesti Rahvastikuregistri andmetel Viljandi linnas elav isik, kes vajab vaimse tervise teenust.

(3) Olenevalt teenuse saaja vajadustest osutatakse järgmisi vaimse tervise teenuseid:

1) leinanõustamine;

2) psühhosotsiaalne nõustamine;

3) kriisinõustamine;

4) sõltuvusnõustamine;

5) teraapiad (s.h. mänguteraapia, pereteraapia);

6) vajadusel muu nõustamine.

**§ 4 Teenuse taotlemine ja rahastamine**

(1) Teenuse taotlus esitatakse suuliselt või kirjalikult Viljandi Laste ja Perede Tugikeskusele, kes teenust korraldab.

(2) Abi taotluse võib esitada isik enda kohta ise või muu isik, kes märkab abivajadust.

(3) Abi taotlemisel tuleb kirjeldada abivajadust ja esitada vajalikud andmed, dokumendid või tõendid abivajaduse hindamiseks.

(4) Psühhosotsiaalse nõustamise korral määratakse isikule kuni 5 nõustamiskorda jooksva aasta kohta.

(5) Vaimse tervise teenus on tegevuskavast tulenevas mahus või määratud nõustamiskordade ulatuses tasuta.

**§ 5. Teenuse osutaja ja teenuse vahetu osutaja**

1. Teenust osutab linnavalitsuse hallatav asutus Viljandi Laste ja Perede Tugikeskus.
2. Teenuse vahetu osutaja on füüsiline või juriidiline isik, kes osutab teenust käesoleva paragrahvi lõikes 1 nimetatud teenuse osutaja kaudu.
3. Teenuse vahetu osutamine võib olla korraldatud ka mõne koostööpartneri või projekti kaudu.

### ****§ 6.**** Teenuse osutaja kohustused ja vastutus

(1) Teenuse osutaja tagab, et teenuse vahetu osutaja vastab sotsiaalhoolekande seaduse § 156 lõikes 39 sätestatud tingimustele ning vastab konkreetse teenuse pakkumiseks sobivale, asjakohasele ettevalmistusele nii sisu kui teenuse tüübi mõttes.

(2) Teenuse osutaja kasutab teenuse saajat ja tema pereliikmeid puudutavaid andmeid ning muud teenuse osutamisega seotud informatsiooni ainult teenuse eesmärkidest lähtuvalt ja osapoolte huvides.

(3) Teenuse osutaja esitab aruanded toetusfondist rahastatud vaimse tervise teenuste kohta ettenähtud tingimustel ja korras.

(4) Teenuse osutaja teavitab teenuse osutamise alustamisel kohaliku omavalitsuse elanikke teenusest ja selle osutamise korraldusest.

### ****§ 7.**** Määruse jõustumine

Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)

Helmen Kütt

linnavolikogu esimees

# Koostaja(d): Karin Kiis, Siiri Kruuse

**Esitatud:** 10.03.2025

**Esitaja:** Viljandi Linnavalitsus **Ettekandja:** Are Tints

**Lk arv:** 3

**Hääletamine:** poolthäälteenamus

**Seletuskiri**

**Vaimse tervise teenuse osutamise kord**

Käesoleva eelnõu eesmärk on Viljandi Linnavolikogu poolt delegeerida sotsiaalhoolekande seaduses (edaspidi SHS) sätestatud kohaliku omavalitsuse üksusele (edaspidi KOV) eraldatava psühhosotsiaalse ja psühholoogilise abi (edaspidi vaimse tervise teenus) kasutamise põhimõtted ning delegeerida selle kasutamise otsustamine linnavalitsusele.

Vahendite kasutamise otsustamise õiguse delegeerimine linnavalitsusele annab võimaluse jooksvalt toetuse kasutamist suunata vastavalt muutunud vajadustele ja võimalustele. Volikogu saab vahendite kasutamise kohta informatsioon eelarve ja lisaeelarvete kaudu. Sotsiaalhoolekande seadus (edaspidi SHS) näeb ette, et vaimse tervise teenust osutatakse kohaliku omavalitsuse üksuse kehtestatud korras ning toetust on võimalik kasutama hakata alles peale korra kehtestamist.

Toetusfondi kaudu eraldatavate vahendite eesmärk on parandada vaimse tervise teenuse kättesaadavust kohalikul tasandil. Kui seni on KOV-idel tulnud vaimse tervise teenuste pakkumiseks raha riigilt taotleda läbi taotlusvooru, siis alates 2025. aastast on see arvestatud KOV-i toetusfondi. Püsivam rahastusmehhanism annab KOV-idele suurema autonoomia sobiva toe pakkumisel oma elanikele. Vahendite eraldamise aluseks on KOV-i soov pakkuda oma elanikele psühhosotsiaalset või psühholoogilist abi. Selline abivajadus võib esineda inimesel iseseisvalt, kuid kaasneb sageli mõne muu abivajaduse kõrval. Olles tuvastanud oma elanikel sellise abivajaduse, saab KOV kasutada selle katmiseks toetusfondi vahendeid selleks etteantud tingimustel ja arvestades seatud piiranguid. Etteantud tingimusteks on korra kehtestamine, asjakohase ettevalmistusega teenusepakkujate leidmine ja aruandlus.

SHS § 156 lõiked 39 ja 310 muudeti 11.12.2024 ning selle kohaselt määrati riigieelarvest kohaliku omavalitsuse üksusele riigieelarve võimalustest lähtudes toetus vaimse tervise teenuse korraldamiseks (jõustus 01.01.2025).

Toetus jaotatakse kohaliku omavalitsuse üksuste vahel proportsionaalselt elanike arvuga. Seejuures arvestatakse, et minimaalne toetus kohaliku omavalitsuse üksuse kohta oleks vähemalt 1/250 ja maksimaalne toetus kuni 1/16 riigieelarve seaduse § 48 lõike 4 alusel määratud toetusfondi vaimse tervise teenuse toetuse kogumahust. Riigi poolt 2025. aastaks eraldatav toetus vaimse tervise teenuse korraldamiseks Viljandi linnas on 27 502 eurot.

Toetuse kasutamisel peab kohaliku omavalitsuse üksus lähtuma põhimõttest, et vaimse tervise teenuse toetusega ei asendata oma eelarvest kaetavaid kulusid. SHS § 156 lõike 4 kohaselt kehtestab kohaliku omavalitsuse üksustele eraldatavate ja kohaliku omavalitsuse üksuste vahel rahaliste vahendite jaotamise põhimõtted riigieelarve seaduse alusel Vabariigi Valitsus määrusega.

Kohaliku omavalitsuse korralduse seaduse § 22 lõike 2 alusel otsustab omavalitsusüksuse nimel volikogu õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused, kes võib nende küsimuste lahendamise volitada valla- või linnavalitsusele või volikogu poolt määratud osavalla või linnaosa esinduskogule, ametiasutusele, asutuse struktuuriüksusele või ametnikule.

(allkirjastatud digitaalselt)

Karin Kiis

sotsiaalameti juhataja